open-index/open-wikipedia-markdown huggingface dataset:
אנתוני הרננדס

**אנתוני ויליאם הרננדס גונסאלס** (בספרדית: **Anthony William Hernández González**; נולד ב-11 באוקטובר 2001 בפונטרנס שבקוסטה ריקה) הוא כדורגלן קוסטה ריקאי המשחק בעמדת קשר הכנף בקבוצת פונטרנס מליגת העל של קוסטה ריקה ובנבחרת קוסטה ריקה.

## קריירת מועדונים
הרננדס גדל במחלקת הנוער של פונטרנס, ובשנת 2020 החל לשחק בקבוצה הבוגרת של המועדון במסגרת ליגת המשנה של קוסטה ריקה. בתום עונת  העפיל עם קבוצתו לליגת העל של קוסטה ריקה.

ביולי 2023 חתם באלחואלנסה לשלוש שנים. עונה לאחר מכן חזר לפונטרנס בהשאלה.

## קריירה בינלאומית
ב-23 בספטמבר 2022 ערך הרננדס את הופעת הבכורה שלו בנבחרת קוסטה ריקה, בתיקו 2-2 נגד נבחרת קוריאה הדרומית במשחק ידידות. ב-27 בספטמבר הבקיע את שער הבכורה שלו בנבחרת, בניצחון 2-1 על נבחרת אוזבקיסטן במשחק ידידות.

נכלל בסגל הנבחרת לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:פונטרנס: כדורגלנים
קטגוריה:כדורגלני אלחואלנסה
קטגוריה:כדורגלני פונטרנס
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2022
קטגוריה:קוסטה ריקאים שנולדו ב-2001
דניאל צ'אקון

**דניאל צ'אקון אלונסו סאלאס** (בספרדית: **Daniel Alonso Chacón Salas**; נולד ב-11 באפריל 2001 בטוריאלבה שבקוסטה ריקה) הוא כדורגלן קוסטה ריקאי המשחק בעמדת הקשר האחורי בקבוצת קרטחינס מליגת העל של קוסטה ריקה ובנבחרת קוסטה ריקה.

## קריירת מועדונים
צ'אקון משחק בקבוצה הבוגרת של קרטחינס במסגרת ליגת העל של קוסטה ריקה מאז שנת 2017.

## קריירה בינלאומית
ב-30 בינואר 2022 ערך צ'אקון את הופעת הבכורה שלו בנבחרת קוסטה ריקה, בתיקו 0-0 נגד נבחרת מקסיקו במסגרת מוקדמות מונדיאל 2022.

נכלל בסגל הנבחרת לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:כדורגלני קרטחינס
קטגוריה:כדורגלני נבחרת קוסטה ריקה
קטגוריה:כדורגלני מונדיאל 2022
קטגוריה:קוסטה ריקאים שנולדו ב-2001
קרלוס מורה

**קרלוס אנדריי מורה מונטויה** (בספרדית: **	Carlos Andrei Mora Montoya**; נולד ב-18 במרץ 2001 בסן חוסה שבקוסטה ריקה) הוא כדורגלן קוסטה ריקאי המשחק בעמדת קשר הכנף בקבוצת קראיובה מליגת העל הרומנית ובנבחרת קוסטה ריקה.

## קריירת מועדונים
סוארס גדל במחלקת הנוער של אלחואלנסה. בשנת 2019 החל לשחק בקבוצה הבוגרת של המועדון במסגרת ליגת העל של קוסטה ריקה.

## קריירה בינלאומית
ב-30 במרץ 2022 ערך מורה אתת הופעת הבכורה שלו בנבחרת קוסטה ריקה, בניצחון 0–2 על נבחרת ארצות הברית במסגרת מוקדמות מונדיאל 2022.

## תארים
;אלחואלנסה
* אליפות קוסטה ריקה (1): אפרטורה 2020
* ליגת CONCACAF  (1): 2020

## קישורים חיצוניים

קטגוריה:כדורגלנים קוסטה ריקאים
קטגוריה:קשרי כדורגל קוסטה ריקאים
קטגוריה:סן חוסה: כדורגלנים
קטגוריה:כדורגלני אלחואלנסה
קטגוריה:כדורגלני CSU קראיובה
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2023
קטגוריה:כדורגלני גביע הזהב 2025
קטגוריה:קוסטה ריקאים שנולדו ב-2001
עדה לאבלייס (ארכיטקטורה)

**עדה לאבלייס** (באנגלית: **Ada Lovelace**) הוא שם הקוד שניתן לארכיטקטורה של מעבדים גרפיים המפותחת על ידי חברת אנבידיה ומהווה היורשת של ארכיטקטורת אמפר (Ampere). הארכיטקטורה הוכרזה ב-20 בספטמבר 2022 ונקראת על שם המתמטיקאית עדה לאבלייס, אשר ידועה גם בתור המתכנתת הראשונה. Nvidia הכריזה על הארכיטקטורה יחד עם סדרת GeForce 40 והכרטיס RTX 6000 Ada Generation המיועד לתחנות עבודה . הארכיטקטורה משתמשת בליתוגרפיה של 5 ננומטר של TSMC המכונה "4N", אשר מציעה יעילות ונצילות גבוהה יותר מאשר הדור הקודם שהשתמש בליכטוגרפיה של 8 ננומטר של סמסונג.

המערכת עובדת במקביל למערכת הופר.
## פרטים טכניים
שיפורים שנוספו לארכיקטורת עדה לאבלייס בהשוואה לארכיטקטורת אמפר כוללים:
* תמיכה ב-CUDA Compute 8.9.
* ליכטוגרפיה 5 ננומטר בהליך ייצור TSMC 4N.
* ליבות "טנזור" מדור רביעי עם תמיכה בנקודה צפה של 8 ביט (FP8), 16 ביט (FP16), bfloat16, ו-TensorFloat-32 (TF32).
* ליבות ניתוב קרניים מדור שלישי, בנוסף חישוביים מקבילים של ניתוב קרניים והצללה.
* תמיכה ב-Shader Execution Reordering (SER)
* NVENC עם תמיכה ברזולוציה של 8K, בעומק צבע של 10 ביט ובקצב פריימים של 60FPS תחת הקודק AV1 התומך בהאצת חומרה.
* חוסר תמיכה ב-NVLink.

### שבבים
* AD102
* AD103
* AD104 (בוטל)

## כרטיסים גרפיים שמשתמשים בליבות הגרפיות של "עדה לאבלייס"
* סדרת GeForce 40:
** GeForce RTX 4080 (AD103)
** GeForce RTX 4090 (AD102)
* כרטיסים גרפים לתחנות עבודה (Nvidia Workstation; לשעבר Quadro):
** NVIDIA RTX 6000 Ada Generation (AD102)
* כרטיסים גרפים למרכזי נתונים (Nvidia Data Center; לשעבר Tesla):
** Nvidia L40 (AD102)

## קישורים חיצוניים
* 
* 
* ליאור מתתיהו, כרטיס המסך GIGABYTE GeForce RTX 4090 GAMING OC בביקורת: אבסורד בכל קנה מידה, במיוחד בביצועים, באתר HWzone, 12 באוקטובר 2022

## הערות שוליים

קטגוריה:Nvidia
קטגוריה:ארכיטקטורת מחשב
אבן מאלכ

**אבו עבדאללה ג'מאל א-דין מוחמד בן עבדאללה בן מאלכ א-טאי אל-ג'יאני א-נחווי** (בערבית: **ابو عبدالله جمال الدين محمد بن عبدالله بن محمد بن عبدالله بن مالك الطائي الجياني النحوي**; 1203-1205 – 21 בפברואר 1274) היה בלשן ערבי יליד חאאן. לאחר שעזב את אל-אנדלוס ללבנט לפני 1246 לימד שפה וספרות ערבית בערים חלב וחמה, לפני שהתיישב בדמשק, שם החל את התקופה הפורייה ביותר בחייו. הוא היה מאסטר בכיר במדרסה עדיליה. המוניטין שלו בספרות הערבית התבסס על ספרו *אל-חולאסה אל-אלפיה* (הידוע גם כ*[[אלפיה של איבן מליכ]]* ), גרסה של דקדוק ערבי, שעבורו נכתבו לפחות 43 פירושים.

## מקורות
*Fleisch, H., “Ibn Mālik”, in: **Encyclopaedia of Islam**, Second Edition, Edited by: P. Bearman, Th. Bianquis, C.E. Bosworth, E. van Donzel, W.P. Heinrichs.  1960-2007
## קישורים חיצוניים

קטגוריה:בלשנים ולשונאים שמיים
קטגוריה:נפטרים ב-1274
איראן 3

**איראן 3** הוא סרט קולנוע ישראלי משנת 2022 שביים וכתב אריאל כהן, בהפקתן של חני רובינשטיין וחיה מורגנשטרן, ובכיכובן של אמירה גרון ושרי גבעתי. הסרט הופק בעבור המגזר החרדי לנוכח הביקוש הגובר במגזר לסרטי קולנוע כשרים.

הסרט עוסק בסיפור בריחתן של שלוש עובדות אמריקאיות יהודיות מהשגרירות האמריקאית באיראן, בזמן המהפכה האיסלאמית במדינה בשנת 1979.

הסרט צולם במהלך 2021 בגיאורגיה, הוקרן בבכורה ארצית בבית ציוני אמריקה בתל אביב, ולאחר מכן הוקרן באולמות קולנוע רבים של המגזר החרדי והדתי.

## עלילה
ליאה (אמירה גרון) היא שגרירה אמריקאית יהודייה באיראן, שנלכדת בשגרירות כאשר המון זועם מסתער על הבניין בשיאה של המהפכה האיראנית.

ליאה נאלצת לברוח מן השגרירות עם שתי עובדות יהודיות נוספות. הראשונה, רבקה (אביה מלכה), היא חברתה הטובה של ליאה, והשנייה, אליס (נעמה שטרית), עובדת במחלקת הדואר בשגרירות.

לעומת שאר עובדי השגרירות האמריקאים, שהחשש לחייהם אינו גדול, נמלטות שלוש הנשים היהודיות ומחפשות דרך לצאת מהמדינה, ונעזרות בין השאר בג'ודי (שרי גבעתי), אחותה של ליאה, לוביסטית אמריקאית מקושרת.

בחיפושן אחר דרך מילוט מאיראן, הן מתוודעות אל דמויות נוספות, נתקלות בקשיים רבים ולומדות לקחים חדשים.

## שחקנים

## קישורים חיצוניים

* 
* 

קטגוריה:סרטי 2022
קטגוריה:סרטי דרמה ישראליים
קטגוריה:סרטי פעולה ישראליים
קטגוריה:סרטי קולנוע חרדי
קטגוריה:המהפכה האיראנית בתרבות
קטגוריה:סרטים ישראליים משנת 2022
קוסיי טאני

**קוסיי טאני** (ביפנית: **谷 晃生**; נולד ב-22 בנובמבר 2000) הוא כדורגלן יפני המשחק בעמדת השוער בקבוצת שונן בלמארה מליגת העל היפנית, בהשאלה מגמבה אוסקה, ובנבחרת יפן.

## קריירת מועדונים
טאני, יליד אוסקה שביפן, גדל במחלקות הנוער של TSK סנבוקו SC וגמבה אוסקה. בשנת 2018 החל לשחק בקבוצת המילואים של המועדון.

ב-1 בפברואר 2020 הושאל טאני לשונן בלמארה מליגת העל היפנית.

## קריירה בינלאומית
טאני היה חלק מסגל הנבחרת האולימפית של יפן לטורניר הכדורגל באולימפיאדת טוקיו בשנת 2021. ב-27 ביולי 2022 ערך את הופעת הבכורה שלו בנבחרת, בניצחון 3-0 על נבחרת קוריאה הדרומית במסגרת אליפות מזרח אסיה .

## קישורים חיצוניים

קטגוריה:כדורגלנים יפנים
קטגוריה:שוערי כדורגל יפנים
קטגוריה:כדורגלני גמבה אוסקה
קטגוריה:כדורגלני נבחרת יפן
קטגוריה:כדורגלנים יפנים באולימפיאדת טוקיו (2020)
קטגוריה:יפנים שנולדו ב-2000
הרמיוני קורפילד

**הרמיוני איסלה קוניגהאם קורפילד** (באנגלית: **Hermione Isla Conyngham Corfield**; נולדה ב-19 בדצמבר 1993) היא שחקנית קולנוע וטלוויזיה אנגלייה.

## ביוגרפיה
קורפילד נולדה בלונדון, בתו של ריצ'רד קוניגהם קורפילד, ממשפחת קורפילד מצ'טוול הול, שרופשייר, ומעצבת החולצות אמה וויליס.

## קריירה
קורפילד הופיעה לראשונה בסרט הקולנוע Colton's Big Night ב-2014 סצנה בסרט "50 נשיקות", בבימויו של סבסטיאן סולברג, שם היא מגלמת דמות בשם אנה.

בשנת 2015, היא שיחקה לצד איאן מקלן ולורה ליני בסרט הקולנוע מר הולמס, והופיעה בסרט "משימה בלתי אפשרית: אומת הנוכלים" עם טום קרוז.

קורפילד הופיעה עם פנלופה קרוז במסע פרסום עבור שוופס. בשנת 2014, היא לוהקה לתפקיד בסרט "נפילה" בתור גבריאל גיבנס.

בשנת 2016, היא הופיעה בסרט "גאווה ודעה קדומה וזומבים" בתור קסנדרה פת'רסטון.

בשנת 2017 היא הופיעה בסרטים "" לצד וין דיזל, "קינג ארתור: אגדת החרב" בבימויו של גאי ריצ'י, "מלחמת הכוכבים - פרק 8: אחרוני הג'דיי" בתפקיד טלי לינטרה, מפקדת הטייסת ובדרמת הטלוויזיה "The Halcyon" בתור אמה גרלנד.

בשנת 2018 היא שיחקה בסרט הקומדיה הבריטי "בית המטבחיים רולז" לצד אייסה באטרפילד, פין קול, מייקל שין, ניק פרוסט וסיימון פג.

קורפילד זכתה לשבחים מהמבקרים על הופעתה בסרט "Rust Creek", שיצא לאקרנים בבתי הקולנוע ב-4 בינואר 2019. בשנת 2020 שיחקה בתפקיד ראשי בסדרת הטלוויזיה "We Hunt Together".

## פילמוגרפיה
### קולנוע

### טלוויזיה

### משחקי וידאו

## פרסים ומועמדויות

## קישורים חיצוניים

## הערות שוליים

קטגוריה:שחקניות תיאטרון אנגליות
קטגוריה:דוגמניות אנגליות
קטגוריה:שחקניות קולנוע וטלוויזיה אנגליות
קטגוריה:דוגמנים אנגלים
קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגליות שנולדו ב-1993
קטגוריה:אנגלים שנולדו ב-1993
מרקו טיליו

**מרקו טיליו** (באנגלית: **Marco Tilio**; נולד ב-23 באוגוסט 2001 בהרסטוויל שבניו סאות' ויילס, אוסטרליה) הוא כדורגלן אוסטרלי המשחק בעמדת קשר הכנף בקבוצת ראפיד וינה ובנבחרת אוסטרליה.

## קריירת מועדונים
טיליו גדל במחלקות הנוער של סידני אולימפיק וסידני. בשנת 2019 החל לשחק בקבוצה הבוגרת של סידני במסגרת ליגת העל האוסטרלית, ובסך הכל ערך שלוש הופעות ליגה במדי המועדון, בהן הבקיע שער אחד.

ב-21 בספטמבר 2020 חתם טיליו על חוזה לשלוש עונות במלבורן סיטי מליגת העל האוסטרלית. 

ב-30 ביוני 2023 חתם בסלטיק מליגת העל הסקוטית.

ב-1 בפברואר 2024 הושאל טיליו חזרה למלבורן סיטי עד לתום העונה. ב-4 ביולי 2024 הודיעה מלבורן שטיליו יישאר בקבוצה בהשאלה לעונה נוספת.

## קריירה בינלאומית
טיליו היה חלק מסגל הנבחרת האולימפית של אוסטרליה לטורניר הכדורגל באולימפיאדת טוקיו בשנת 2021, וערך שלוש הופעות בטורניר, בהן הבקיע שער אחד.

ב-27 בינואר 2022 ערך טיליו את הופעת הבכורה שלו בנבחרת אוסטרליה, בניצחון 0–4 על נבחרת וייטנאם במסגרת מוקדמות מונדיאל 2022.

נכלל בסגל נבחרת אוסטרליה לטורניר מונדיאל 2022 לאחר פציעתו של מרטין בויל.

נכלל בסגל נבחרת אוסטרליה לטורניר גביע אסיה 2023.

## תארים
;סידני
* אליפות אוסטרליה (1): 2019/2020

;מלבורן סיטי
* אליפות אוסטרליה (1): 2020/2021

## קישורים חיצוניים

## הערות שוליים

קטגוריה:כדורגלנים אוסטרלים
קטגוריה:קשרי כדורגל אוסטרלים
קטגוריה:כדורגלני סידני
קטגוריה:כדורגלני מלבורן סיטי
קטגוריה:כדורגלני סלטיק
קטגוריה:כדורגלני נבחרת אוסטרליה
קטגוריה:כדורגלנים אוסטרלים באולימפיאדת טוקיו (2020)
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים בסקוטלנד
קטגוריה:אוסטרלים שנולדו ב-2001
קטגוריה:כדורגלני ראפיד וינה
פרימיטר 81

**פרימיטר 81 בע"מ** היא חברת תוכנה ישראלית העוסקת באבטחת מידע בענן וברשתות מחשבים.

## היסטוריה
החברה נוסדה בשנת 2018 על ידי עמית ברקת (מנכ"ל החברה) ושגיא גידלי (מנהל פיתוח עסקי - CGO), שקודם לכן פיתחו את SaferVPN . שם החברה "פרימיטר 81" רומז ליחידה 81, היחידה הטכנולוגית של אגף המודיעין, שבה שירת ברקת. אמצעי האבטחה שפיתחה החברה, להגנה על רשתות מחשבים בארכיטקטורת רשת אפס אמון, נועדו להחליף אמצעים כמו VPN וחומת אש. כלים נוספים של החברה נועדה לאבטחת גישה לאינטרנט (Secure Web Gateway) והתקפות של גנבת סיסמאות. ביוני 2022 כללה החברה 250 עובדים, במשרד הראשי בתל אביב ובמשרדים בניו יורק ובלוס אנג'לס.

ביולי 2019 חתמה החברה הסכם לשיתוף פעולה עם חברת אבטחת המידע סנטינל וואן. לחברה יש גם הסכם שיתוף פעולה עם חברת אבטחת המידע SonicWall, שאף נמנית עם המשקיעים בחברה.

באוגוסט 2023 רכשה חברת צ'ק פוינט את פרימיטר 81 ב-490 מיליון דולר.

### גיוסי הון

במרץ 2019 גייסה החברה 5 מיליון דולר, בהובלת ספרינג ונצ'רס.

בנובמבר 2019 גייסה החברה 10 מיליון דולר בהובלת חברת אבטח המידע SonicWall.

במרץ 2020 גייסה החברה 4.5 מיליון דולר.

באוגוסט 2020 גייסה החברה 40 מיליון דולר בהובלת אינסייט פרטנרס, לפי שווי של 160 מיליון דולר.

ביוני 2022 גייסה החברה 100 מיליון דולר לפי שווי של מיליארד דולר, ובכך הפכה לחד-קרן באופן זמני עד שנמכרה שנה לאחר מכן ב-490 מיליון דולר.

## קישורים חיצוניים
* 

## הערות שוליים

קטגוריה:חברות אבטחת מחשבים ישראליות
קטגוריה:חברות תוכנה ישראליות
קטגוריה:חברות חד-קרן ישראליות
קטגוריה:תל אביב-יפו: חברות
קטגוריה:ישראל: חברות פרטיות
עראד (בחריין)

**עראד** (בערבית: **عراد**; באנגלית: **Arad**) היא עיר הממוקמת על לשון יבשה בדרום־מזרחו של האי מוחארק, בחריין. בעיירה אוכלוסייה של כ-25,000 תושבים שרובם מוסלמים סונים.

בליבה של העיר שוכן המבצר של עראד שחפירות ארכאולוגיות הצביעו על כך שמדובר במבצר פורטוגלי.

שם העיר נגזר מהמילה ארדו (αράδο) שפירושה לחרוש.

## מבנה העיר
עראד מחולקת לשישה רבעים:
* באל בדיה
* דיירה
* מערבי
* אבוסמדה
* נזלה
* אבו ארבע

## קישורים חיצוניים

* מפה של העיר עראד, באתר Maps.me

## הערות שוליים

קטגוריה:בחריין: ערים
Love (שיר של קנדריק לאמאר)

**Love** הוא שיר של הראפר האמריקאי קנדריק לאמאר, מתוך אלבום האולפן הרביעי שלו, *[[Damn]]*, שיצא לאור ב-14 באפריל 2017, על ידי חברות התקליטים טופ דואוג אנטרטיינמנט, אפטרמת' אנטרטיינמנט ואינטרסקופ רקורדס. השיר הוא הרצועה העשירית באלבום, והוא נכתב על ידי לאמאר, זאקרי פאקלדו, טדי וולטון, סאונווייב, גרג קורסטין ואנתוני טיפית', והופק על ידי הארבעה האחרונים. בשיר משתתף זמר הנשמה זאקרי, שהוא אחד משלושת המוזיקאים שזכו לקרדיט השתתפות ב-*Damn*, כשהאחרים הם הזמרת הברבדית ריהאנה ב-"Loyalty", ולהקת הרוק האירית U2 ב-"XXX". השיר נשלח מאוחר יותר לרדיו הקצבי כסינגל השלישי מתוך האלבום ב-2 באוקטובר 2017.

## הרכב ומילים
השיר תואר על ידי זאקרי כ"ז'אנר חדש לגמרי", והוא שיר אהבה בו לאמאר מתאר את מסירותו לזוגתו, לימים אשתו ואם ילדיו, ויטני אלפורד. לשיר מקצב של 126 פעימות לדקה, והוא נכתב בסולם פה מז'ור.

## הצלחה מסחרית
לפני צאתו כסינגל, נכנס השיר למקום ה-18 במצעד הבילבורד הוט 100 בשבוע שלאחר צאתו של האלבום. לאחר צאתו כסינגל, חזר למצעד במקום ה-41 ובשיאו הגיע למקום ה-11.

## וידאו קליפ
הווידאו קליפ לשיר פורסם בערוץ ה-Vevo של לאמאר ביוטיוב ב-21 בדצמבר 2017. הוא בוים על ידי דייב מאיירס ו-The Little Homies. הוא מכיל הופעת קמע של הראפר טראוויס סקוט.

נכון לאוקטובר 2022, לקליפ למעלה מ-122 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קנדריק לאמאר
קטגוריה:שירים באנגלית
קטגוריה:שירים שנכתבו על ידי גרג קורסטין
קטגוריה:שירים שהופקו על ידי גרג קורסטין
קטגוריה:וידאו קליפים שבוימו על ידי דייב מאיירס
קטגוריה:שירי אהבה
קטגוריה:שירי מוזיקת טראפ
קטגוריה:שירי R&B עכשוויים אמריקאיים
קטגוריה:שירי זהב בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:שירי פלטינה מרובעת ומעלה בקנדה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אפטרמת' אנטרטיינמנט
יחסי הפיליפינים – מזרח טימור

**יחסי הפיליפינים–מזרח טימור** הם יחסי החוץ בין **[[הפיליפינים|רפובליקת הפיליפינים]]** ל**[[מזרח טימור|רפובליקה הדמוקרטית של מזרח טימור]]**. הפיליפינים הייתה מעורבת באופן פעיל בכוח שמירת השלום של האומות המאוחדות במזרח טימור לקראת עצמאותה. כאשר כמה מדינות הכירו בעצמאות מזרח טימור ב-2002, כוננה איתה הפיליפינים יחסים דיפלומטיים רשמיים. הפיליפינים הקימה שגרירות בדילי (בירת מזרח טימור) ומזרח טימור הקימה את שגרירותה בעיר פסיג .

הממלכות הקדם-קולוניאליות של הפיליפינים ומזרח טימור ניהלו יחסים זו עם זו עוד לפני שהמעצמות האיבריות התיישבו באזורים אלה. במהלך מסעו של פרדיננד מגלן, כאשר ספינותיו עגנו במזרח טימור, הם מצאו את הלוזונים  (אנשי לוזון, שבפיליפינים) מתיישבים במזרח טימור וסוחרים בזהב פיליפיני תמורת אלמוגים ממזרח טימור.

מאז, הפיליפינים שמרה על קשרים חזקים עם המדינה העצמאית שזה עתה נולדה, ושלחה כוח שמירת שלום למדינה מאז 1999 על רקע מאבקה לעצמאות מאינדונזיה. שתי המדינות נכבשו על ידי המעצמות האיבריות, בעיקר על ידי ספרד ופורטוגל במאה ה-16.

## היחסים בין המדינות
ב-2008, מזרח טימור והפיליפינים חתמו על שלושה הסכמים להגברת שיתוף הפעולה בנושאי ים ודיג, חינוך והכשרה בשירותי חוץ. נשיאת הפיליפינים לשעבר, גלוריה מקפגל ארויו, ונשיא מזרח טימור לשעבר, ז'וזה רמוס הורטה, היו עדים לחתימת ההסכמים במהלך פגישתם הדו-צדדית. הפיליפינים התחייבה להגביר את יחסי המסחר עם מזרח טימור וגם ביקשו לטפח חילופי תרבות וחינוך בין המדינות. בשנת 2010, כאשר הנשיא הפיליפינים הנבחר בניגנו אקינו השלישי הושבע לתפקידו, נשיא מזרח טימור ז'וזה רמוס הורטה אמר כי הוא מצפה לחיזוק היחסים הדיפלומטיים ויחסי הסחר עם הפיליפינים תחת ממשלו. שר החוץ של מזרח טימור, חוסה לואיס גוטרש, ניהל שיחות דו-צדדיות עם מקבילו הפיליפיני אלברט דל רוסריו ונפגש עם הנשיא בניגנו אקינו השלישי במהלך שהותו במנילה.

הפיליפינים, אחת משתי מדינות קתוליות באסיה, היא התומכת החזקה ביותר באיגוד מדינות דרום-מזרח אסיה בבקשת החברות של מזרח טימור בארגון. רוב הפיליפינים מחזיקים בדעה חיובית על מזרח טימור ותומכים בהצטרפותה של מזרח טימור לאיגוד מדינות דרום-מזרח אסיה מאז הקמתה.

## סיוע צבאי
הפיליפינים הציעו לעזור לצבא מזרח טימור לשפר את יכולותיו באמצעות חינוך והכשרה בסיוע הכוחות המזוינים של הפיליפינים. דובר הצבא הפיליפיני אל"ם ארנולפו מרסלו בורגוס הזכיר: "מכיוון שמזרח טימור היא אומה צעירה מאוד עם כוח הגנה מאורגן חדש, הכוחות המזוינים של הפיליפינים הציעו את סיועו בבניית יכולתם הצבאית".

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי גואטמלה – מזרח טימור

**יחסי גואטמלה–מזרח טימור** הם היחסים הבינלאומיים בין **[[גואטמלה|רפובליקת גואטמלה]]** ל**[[מזרח טימור|רפובליקה הדמוקרטית של מזרח טימור]]**. שתי המדינות לא כוננו רשמית יחסים דיפלומטיים זו עם זו, אך שמרו על תקשורת בלתי רשמית באמצעות הדיפלומטים שלהן באו"ם. מזרח טימור היא אחת המדינות שאזרחיה חייבים להוציא אשרת ויזה לגואטמלה בנציגויות הדיפלומטיות, בשגרירויות או במשרדים הקונסולריים של גואטמלה מחוץ למדינה. גואטמלה צפויה לפתוח בדיאלוג עם מזרח טימור בשנים הקרובות. מזרח טימור היא אחת מ-38 המדינות שעמן לא כוננה גואטמלה יחסים דיפלומטיים.

גואטמלה שלחה כוח שמירת שלום למזרח טימור, כך שהיחסים בין שתי המדינות נותרו בלתי פורמליים.

## סקירה כללית
שתי המדינות לא כוננו יחסים דיפלומטיים רשמיים ביניהן, אלא קיימו תקשורת בלתי רשמית באמצעות הדיפלומטים שלהן באו"ם.

בשנת 2011 סיפקה גואטמלה לכוח שמירת השלום של האו"ם במזרח טימור (UNMIT) 47,950 קצאלים.

שתי המדינות חברות בארגון המדינות הבלתי-מזדהות.

## יחסי סחר
נכון לשנת 2018, המשרד הסטטיסטי של מזרח טימור אינו מדווח על קשרי סחר כלשהם בין גואטמלה למזרח טימור.

## נציגויות דיפלומטיות
* לגואטמלה אין נציגות דיפלומטית במזרח טימור.
* למזרח טימור אין נציגות דיפלומטית בגואטמלה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ג'סיקה פגולה

**ג'סיקה פגולה** (באנגלית: **Jessica Pegula**; נולדה ב-24 בפברואר 1994) היא טניסאית מקצוענית אמריקאית. מדורגת במקום החמישי בעולם (18 בפברואר 2026) בדירוג ה-WTA. דירוג השיא שלה במקום השלישי.

הישג השיא שלה הוא הגעה למשחק הגמר בטורניר גראנד סלאם, אליפות ארצות הברית הפתוחה (2024). היא זכתה ב-3 תארים WTA והגיעה 7 פעמים לשלב רבע הגמר בכל 4 טורנירי הגראנד סלאם.

## ביוגרפיה
פגולה נולדה וגדלה בבאפלו מדינת ניו יורק לקים וטרי פגולה. הוריה הם מיליארדים (הונם הנקי הוא למעלה מ-7 מיליארד דולר) בעלי 5 קבוצות ספורט ביניהם, באפלו בילס מה-NFL (ליגת הפוטבול הלאומית) ובאפלו סייברס מה-NHL (ליגת ההוקי הלאומית). אמא שלה היא קוריאנית ילידת סיאול שבשנת 1974, בגיל 5, אומצה על ידי זוג אמריקאים. לפי בדיקת סמני DNA אחד מהוריה של קים הוא כנראה יפני.

משנת 2019 היא מתאמנת בהדרכתו של דייוויד ויט.

### 2021
באליפות אוסטרליה הפתוחה שנערכה בפברואר 2021 היא לא הייתה מדורגת והגיעה לשלב רבע הגמר, לראשונה בקריירה שלה בטורניר גראנד סלאם שבו הפסידה לג'ניפר בריידי מארצות הברית (22 בטורניר) ב-3 מערכות (4-6, 6-2, 6-1). בסיבוב הראשון היא הפתיעה וניצחה את ויקטוריה אזרנקה מבלארוס (12 בטורניר) בשתי מערכות (5-7, 4-6), בסיבוב השני היא ניצאה את סמנתה סטוסור מאוסטרליה ב-2 מערכות (0-6, 1-6), בסיבוב השלישי היא ניצחה את קריסטינה מלדנוביץ' מצרפת בשתי מערכות (2-6, 1-6) ובסיבוב הרביעי היא הפתיעה וניצחה את אלינה סביטולינה מאוקראינה (5 בטורניר) ב-3 מערכות (4-6, 6-3, 3-6).

באליפות צרפת שנערכה ביוני אותה שנה היא דורגה במקום 28 והפסידה בסיבוב השלישי לסופיה קנין מארצות הברית (4 בטורניר) ב-3 מערכות (4-6, 6-1, 6-4).

באליפות ארצות הברית שנערכה בספטמבר היא דורגה במקום 23 בטורניר והפסידה בסיבוב השלישי לבלינדה בנצ'יץ' משווייץ (11 בטורניר) ב-2 מערכות (6-2, 6-4).

### 2022
באליפות אוסטרליה הפתוחה שנערכה בינואר 2022 היא דורגה במקום 22 בטורניר והגיעה לשלב רבע הגמר, שבו הפסידה לאשלי ברטי מאוסטרליה (1 בטורניר) ב-2 מערכות (6-2, 6-0), שזכתה בטורניר. בסיבוב הרביעי היא הפתיעה וניצחה את מריה סקארי מיוון (5 בטורניר) ב-2 מערכות (6-7 0-7, 3-6).

באליפות צרפת שנערכה ביוני אותה שנה היא דורגה במקום 11 והפסידה ברבע הגמר לאיגה שוויונטק מפולין בשתי מערכות (6-3, 6-2), שזכתה בטורניר. נוסף לכך, היא הגיעה למשחק הגמר בטורניר לזוגות נשים, ביחד עם קוקו גוף מארצות הברית, שבו הן הפסידו לקרולין גרסיה וקריסטינה מלדנוביץ' מצרפת ב-3 מערכות (2-6, 6-3, 6-2).

באליפות וימבלדון שנערכה ביולי דורגה במקום שמיני בטורניר והפסידה בסיבוב השלישי לפטרה מרטיץ' מקרואטיה ב-2 מערכות (6-2, 7-6 7-5).

באליפות ארצות הברית שנערכה בספטמבר היא דורגה במקום שמיני בטורניר והגיעה לשלב רבע הגמר, שבו הפסידה לאיגה שוויונטק (1 בטורניר) ב-2 מערכות (6-3, 7-6 7-4), שזכתה בטורניר. בסיבוב הרביעי היא ניצחה את פטרה קביטובה מצ'כיה (21 בטורניר) ב-2 מערכות (3-6, 2-6).

### 2024
באליפות ארצות הברית שנערכה בספטמבר היא הפסידה במשחק הגמר לארינה סבלנקה מבלארוס (2 בעולם) בשתי מערכות (5–7, 5–7).

## קישורים חיצוניים
* 

קטגוריה:אמריקאים ילידי מדינת ניו יורק
קטגוריה:באפלו: אישים

קטגוריה:טניסאיות אמריקאיות
קטגוריה:טניסאיות באולימפיאדת פריז (2024)
קטגוריה:מדינת ניו יורק: ספורטאים
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
אנט קונטאבייט

**אנט קונטאבייט** (באסטונית: **Anett Kontaveit**; נולדה ב-24 בדצמבר 1995) היא טניסאית מקצוענית אסטונית. בשיאה דורגה במקום השני בעולם (6 ביוני 2022) בדירוג ה-WTA וכיום (17 באוקטובר 2022), מדורגת במקום שלישי בעולם.

## קישורים חיצוניים

* 

קטגוריה:טניסאיות אסטוניות
קטגוריה:ילידות 1995
אשריכיים

**אשריכיים** (שם מדעי: **Escherichieae**) הם שבט לשעבר של חיידקים גראם-שליליים, שאינם יוצרים , אל-אווירניים פקולטטיביים, בצורת מוט ממשפחת ה-. השבט קרוי על שמו של , מגלה ה-*[[Escherichia coli]]* ב-1886, וכלל שלושה סוגים: *[[Escherichia]]*, *[[Klebsiella]]* ו-*Aerobacter*.

ההגדרה הטקסונומית של השבט שהוגדר ב-1939, אינה מקובלת יותר, והסוגים שבו משויכים ישירות למשפחה Enterobacteriaceae.

## הערות שוליים

קטגוריה:קבוצות טקסוניות שהתבטלו
היסטוריה פרסומית לאירועי קרוסאובר של מארוול קומיקס

לאורך היסטוריית הפרסום הענפה שלה, חברת מארוול קומיקס הפיקה סיפורי קרוסאובר רבים המשלבים דמויות מסדרות הקומיקס השונות של החברה. להלן רשימה של אירועי קרוסאובר הכוללים גיבורי-על ודמויות מסדרות שונות.

* **אירוע** - סיפור ראשי שמתחיל ומסתיים עם הסדרה הראשית, בעוד הסיפורים המשניים מסופרים במספר חוברות.
* **קרוסאובר** - הסיפור הראשי מתחיל ומסתיים בחוברת אחת או מספר חוברות, בעוד הסיפורים המשניים מסופרים בחוברת אחת או מספר חוברות. כמו כן, הסיפור הראשי יכול להתחיל ולהסתיים בתחילתה ובסופה של סדרת החוברות, ולהמשיך במספר מיני-סדרות או חוברות מתמשכות.
* **סדרה מוגבלת** - הסיפור הראשי מתחיל ומסתיים בחוברת אחת בלבד.
* **וואן-שוט** - הסיפור הראשי מתחיל ומסתיים בחוברת אחת או מספר חוברות.

## אירועים נרחבים שמתפרסים על פני סדרות הקומיקס השונות
### שנות ה-80
"מלחמות סודיות" היו האירוע הראשון של מארוול בתקופת העידן המודרני של הקומיקס, שבו הושקה סדרה מוגבלת נפרדת ולאחר מכן כל שאר החוברות הקשורות אליה הגיעו בעקבותיה. לאחר יציאתה, מארוול החלה לקיים אירועי קרוסאובר שנתיים שבהם הושקה מיני-סדרה לאירוע והיא השפיעה על רוב חוברות הקומיקס של מארוול.

### שנות ה-90
טרילוגיית האינסוף היא קשת סיפור בשלושה חלקים אודות אבני האינסוף. חלק שני (מלחמת האינסוף) וחלק שלישי (מסע צלב האינסוף) עוסקים בהשלכות של כפפת האינסוף: יצירת חלקים נפרדים של הגיבור הקוסמי אדם וורלוק - האלה ומאגוס.

### שנות ה-2000

### 2010 ואילך

### 2020 ואילך

## עלילות ואירועים מרכזיים
### שנות ה-40

### שנות ה-60

### שנות ה-70

### שנות ה-80

### שנות ה-90

### שנות ה-2000

### 2010 ואילך

### 2020 ואילך

## קרוסאוברים של האוונג'רס
### שנות ה-70

### שנות ה-80

### שנות ה-90 של המאה ה-20

### שנות ה-2000

### 2010 ואילך

### 2020 ואילך

## קרוסאוברים של האקס-מן
כאשר הפופולריות של האקס-מן גברה בשנות ה-80 של המאה ה-20, חברת מארוול החלה לפרסם קרוסאוברים בין חוברות האקס-מן, שלעיתים נקראו "אקס-אוברים".
### שנות ה-80

### שנות ה-90

### שנות ה-2000

### 2010 ואילך

### 2020 ואילך

## קרוסאוברים של ספיידרמן
### שנות ה-70

### שנות ה-80

### שנות ה-90

### שנות ה-2000

### 2010 ואילך

### 2020 ואילך

## קישורים חיצוניים
* דף האירועים באתר הרשמי של מארוול קומיקס
* דף האירועים בפרויקט פאנדום של מארוול קומיקס

## הערות שוליים

קטגוריה:אירועים במארוול קומיקס
GeForce 40

**GeForce 40** היא סדרה של מעבדים גרפיים המפותחת על ידי חברת השבבים האמריקאית אנבידיה ומהווה את הסדרה העוקבת אחרי סדרת GeForce 30. הסדרה הוכרזה ב-20 בספטמבר 2022 במהלך כנס GTC 2022 ויצאה לאור ב-12 באוקטובר. הכרטיסים הגרפיים מבוססים על ארכיטקטורת עדה לאבלייס וכוללים ליבות ניתוב קרניים ייעודיות (RTX) מדור שלישי וליבות טנזור מדור רביעי.

## פרטים טכניים
שיפורים שנוספו לארכיקטורת עדה לאבלייס בהשוואה לארכיטקטורת אמפר כוללים:
* תמיכה ב-CUDA Compute 8.9.
* ליתוגרפיה 5 ננומטר בהליך ייצור TSMC 4N.
* ליבות טנזור מדור רביעי עם תמיכה בנקודה צפה של 8 ביט (FP8), 16 ביט (FP16), bfloat16, ו-TensorFloat-32 (TF32).
* ליבות ניתוב קרניים מדור שלישי, בנוסף חישוביים מקבילים של ניתוב קרניים והצללה.
* תמיכה ב-Shader Execution Reordering (SER).
* NVENC עם תמיכה ברזולוציה של 8K, בעומק צבע של 10 ביט ובקצב פריימים של 60FPS תחת הקודק AV1 התומך בהאצת חומרה.
* תמיכה ב-DLSS 3.0.
* השמטת התמיכה ב-NVLink.

### כרטיסים בסדרה

## ביקורת
### RTX 4080 12GB
עיתונאים, יוטיוברים ומבקרים רבים, יחד עם הקהילה, ביקרו לשלילה את העובדה כי חברת Nvidia בחרה את השם "12GB RTX 4080" עבור הכרטיס שמשתמש בליבה AD104, שכן הכרטיס ממותג בתור RTX 4080, דהי כרטיס טווח ביצועים גבוה במקום RTX 4070, מה שגרם לכך שההשוואת הביצועים בין הדור הקודם לדור הנוכחי לא נכונה ולא הוגנת. בניגוד למקרים אחרים בהם לכרטיסים מותג אותו שם כאשר גודל בין הכרטיסים שונה, שבהם הביצועים כמעט לחלוטין זהים, במקרה של גרסת ה-12GB של RTX 4080, הכרטיס משתמש בליבה שונה ובתצורת ליבה שונה לחלוטין (כ-27% פחות ליבות CUDA, רוחב פס של הזיכרון ירד ל-192 ביטים וכו'). הדבר גרם לכך שגרסת ה-12GB חלשה בכ-30% מגרסת ה-16GB בביצועים גולמיים וזאת ללא התחשבות בהבדל בגודל זיכרון הווידאו ועל כן שתי הגרסאות אינן באותן רמת ביצועים יותר. רבים ציינו כי ייתכן והמהלך נבע עקב תמחור גבוה יותר של כרטיסי xx70 מהדור הקודם, כלומר, 900 דולר אמריקני לגרסת ה-12GB לעומת 500 דולר אמריקני ל-RTX 3070 - הבדל של 80% במחיר.

#### אחרית דבר
ב-14 באוקטובר 2022, חברת Nvidia הכריזה כי לאור הבלבול שנוצר עקב מתכונת השמות, היא תשהה את השקתה של גרסת ה-12GB של RTX 4080 ועל כן השקת גרסת ה-16GB לא תושפע מכך. ב-5 בינואר 2023 הוציאה אנוידיה את הכרטיס תחת השם RTX 4070 Ti בתג מחיר של 799 דולר.

## קישורים חיצוניים

* 

## הערות שוליים

קטגוריה:מעבדי GeForce
אל (אלברט) טננבאום

**אלברט (אל) טננבאום** (נולד ב-13 ביולי 1953) הוא טניסאי, שחקן סופטבול, מאמן ואיש חינוך ישראלי. היה ממקימי המרכז לטניס בישראל - ערד ומנהלו הראשון.

## המרכז לטניס בערד
טננבאום גדל בפילדלפיה, ארצות הברית, שם עשה תואר ראשון בניהול מרכזי פנאי וקהילה עם התמחות בתחום הספורט. ב-1978 עלה לישראל והתגורר במכון ווג'ס בערד, שבו למד עברית. מפגש מקרי עם חברו, הרולד לנדסברג, ממייסדי המרכז לטניס בישראל, עורר בו את הרעיון להקים מרכז טניס גם בערד, מתוך הבנה, כי יוכל לשלב בין אהבתו לטניס ובין הרצון ליצור שינוי חברתי אמיתי ולהקנות לילדים כלים וערכים שיעזרו להם לעצב את עתידם לטובה.

בדף ההסבר על זכייתו בפרס "יקיר הרשות" 2017, הוא מצוטט כך:

בשנת הגעתו לערד, היה בעיר מגרש טניס אחד, שם פגש כמה מחובבי המשחק, וביניהם גם אלי זיו, עורך העיתון המקומי "כידוד" ומאמן טניס בעצמו, שהתלהב מהרעיון וסייע לטננבאום בהגשמתו. בהמשך, הוא נפגש עם ראש המועצה בערד, אברהם (בייגה) שוחט, שפעל להקצאת שטח מתאים לבניית המרכז באזור הספורט העירוני, וכן עם איאן פרומן, מנכ"ל המרכז לטניס בישראל. בין השאר, הסכים לנהל את המקום החדש ללא תשלום בשנה הראשונה, ובלבד שיתחיל לפעול.

המרכז הוקם ב-1979. טננבאום, שניהל אותו במשך כשלושה עשורים, הפך את הטניס לספורט פופולרי בעיר: עד היום התאמנו ושיחקו במרכז אלפי ילדים. בין בוגריו המפורסמים: גילת ברזילי, אביחי צהלה ושירי זלוטיקמן, אשתו של אנדי רם. בקרב תושבי העיר דבק בטננבאום השם "מר טניס".

לאחר שפרש מניהול המרכז, הפך למורה בבתי ספר בערד וביישובי הסביבה, שבהם הוא מלמד תוכנית מיוחדת של לימודי בייסבול.

## סופטבול
ב-1980, הקים טננבאום קבוצת סופטבול מקומית, שהשתתפה בליגת הסופטבול הישראלית, שהוקמה באותן שנים. הקבוצה שיחקה במשך כ-20 שנה, וב-1983, זכתה באליפות. ב-1985, זומן טננבאום לנבחרת ישראל בסופטבול, שהשתתפה במשחקי המכביה ה-12. הוא שיחק בתפקיד המוסר (פיצ'ר) והפגין רמה מקצועית גבוהה.

## יקיר הרשות 2017
בדצמבר 2017, אחרי עשרות שנים של השקעה בספורט ובחינוך בערד, קיבל טננבאום את אות "יקיר הרשות – עולים ומגשימים" מטעם משרד החינוך. הפרס הוענק באותה השנה, כחלק מחגיגות 70 שנה לישראל, לאזרחים שעלו ארצה ותרמו משמעותית למען הקהילה.
ממוזער|אל טננבאום מקבל את פרס יקיר הרשות, דצמבר 2017

## קישורים חיצוניים

## הערות שוליים

קטגוריה:עולים בשנות ה-1970
קטגוריה:מאמני טניס ישראלים
קטגוריה:ישראלים שנולדו ב-1953
קטגוריה:ישראלים ילידי ארצות הברית
קטגוריה:ערד: אישים
Jocelyn Flores

**Jocelyn Flores** הוא שיר שנכתב ובוצע על ידי הראפר והזמר האמריקאי XXXTentacion. זהו הסינגל השני מתוך אלבום הבכורה שלו, *[[17 (אלבום של XXXTentacion)|17]]*. השיר הוא מחווה לחברתו המנוחה של XXXTentacion ג'וסלין פלורס. הוא נשלח לרדיו הקצבי ב-31 באוקטובר 2017, כסינגל השני מתוך האלבום.

## רקע
השיר מוקדש לג'וסלין אמפארו פלורס, בת 16 ילידת הברונקס שעברה מאוחר יותר לקליבלנד. היא טסה לפלורידה כדי לפגוש את XXXTentacion ומאוחר יותר התאבדה במהלך החופשה ב-13 במאי 2017. חייה ומותה של פלורס היו נתונים לשמועות ומידע שגוי, שזכו להתייחסות במאמר מספטמבר 2018 ב-*The Daily Beast*.

XXXTentacion התאהב בפלורס לאחר שראה את התמונות שלה בטוויטר ותקשר איתה לראשונה ב-1 במאי 2017. הוא הזמין אותה לפלורידה ושכר אותה כדוגמנית לליין הבגדים Revenge ודיווחים מוקדמים ציינו בטעות כי היא כבר הייתה דוגמנית והגיעה לפלורידה אך ורק לצורך עבודה, אך היא לא עבדה בדוגמנות בעבר. בחורה אחרת התארחה גם היא אצל הראפר, ובזמן שהוא יצא להשתתף בנשף של בן דודו, פשטו על תיק שהכיל 7,000 דולר במזומן; כל בחורה האשימה את השנייה. בחשש שהמתח בין שתי האורחות יסתיים באלימות, XXXTentacion גירש את שתי הבנות מביתו וביטל את ההצעה לפלורס לדגמן עבורו; היא נכנסה למלון המפטון בקוקונאט קריק מעט לפני חצות ונמצאה ללא רוח חיים בבוקר.

XXXTentacion הקדיש לפלורס גם את השיר "Revenge" זמן קצר לאחר מותה.

## הרכב
השיר בנוי על דגימה של שירו של המפיק פוטסו "I'm Closing My Eyes", המכיל קולות של שילו דיינסטי.

## הצלחה מסחרית
השיר נכנס למקום ה-31 במצעד הבילבורד הוט 100 והגיע בשיאו למקום ה-19 לאחר מותו של הראפר. הוא נכנס למקום ה-56 במצעד הסינגלים הבריטי, ומכר 5,998 עותקים כולל מכירות והשמעות בסטרימינג. השיר נכנס גם למקום ה-14 במצעד ה-R&B הבריטי, ולמקום שני במצעד השירים העצמאיים הבריטי. השיר צבר למעלה מ-1.7 מיליארד השמעות בספוטיפיי והוא אחד מהשירים המושמעים ביותר בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי XXXTentacion
קטגוריה:שירים באנגלית
קטגוריה:שירי פלטינה בניו זילנד
קטגוריה:שירי פלטינה כפולה בממלכה המאוחדת
קטגוריה:שירי פלטינה מרובעת ומעלה בארצות הברית
קטגוריה:שירי יהלום בצרפת
קטגוריה:סינגלים בהוצאת אמפייר דיסטריביושן
זכי אמדוני

**מוהמד זכי אמדוני** (בצרפתית: **Mohamed Zeki Amdouni**; נולד ב-4 בדצמבר 2000 בז'נבה שבשווייץ) הוא כדורגלן שווייצרי המשחק בעמדת החלוץ בבנפיקה ליסבון מליגת העל הפורטוגזית ובנבחרת שווייץ.

## קריירת מועדונים
אמדוני גדל במחלקות הנוער של סרבט ז'נבה, מרן ואטויל קרוז'. הוא החל את הקריירה המקצוענית שלו בקבוצה הבוגרת של אטויל קרוז' במסגרת הליגה השווייצרית הרביעית, ובשנת 2019 עבר לסטאד לוזאן אושי מליגת המשנה השווייצרית.

ב-9 ביוני 2021 חתם אמדוני בלוזאן מליגת העל השווייצרית.

ב-24 ביוני 2022 הושאל אמדוני למשך שתי עונות לפ.צ. בזל מליגת העל השווייצרית.

ב-19 ביולי 2023 חתם בברנלי שבדיוק עלתה לפרמיירליג על חוזה לחמש שנים וירדה בסיום עונתו הראשונה במועדון חזרה לצ'מפיונשיפ אחרי שסיימה במקום ה-19 בליגה.

ב-29 באוגוסט 2024 הושאל לבנפיקה ליסבון מליגת העל הפורטוגזית עד לסיום העונה.

## קריירה בינלאומית
אמדוני שותף בנבחרת שווייץ בכדורגל עד גיל 20 בשני משחקים בשנת 2019. כבן לאב ממוצא טורקי, הוא עבר בשנת 2021 לננבחרת טורקיה עד גיל 21 אך לאח משחק אחד הוא חזר לשחק במדי נבחרת שווייץ בכדורגל עד גיל 21 במסגרתה הוא שיחק 11 משחקים וכבש 7 שערים במהלך 2021 ו־2022
ב-27 בספטמבר 2022 ערך אמדוני את הופעת הבכורה שלו בנבחרת שווייץ, בניצחון 2–1 על נבחרת צ'כיה במסגרת ליגת האומות 2022/23. את שערו הראשון הבקיע במוקדמות יורו 2024 נגד נבחרת בלארוס. עד סוף יוני 2023, הוא שותף בכל 4 המשחקים של נבחרתו במוקדמות וכבש 5 שערים. 

נכלל בסגל נבחרת שווייץ ליורו 2024.

## תארים
;אישיים
* שחקן החודש בליגת העל השווייצרית: פברואר 2023
* נבחרת העונה בליגת העל השווייצרית: 2022/23
* מלך השערים בקונפרנס ליג: 2022/23 (7 שערים, במשותף עם ארתור קברל)

## קישורים חיצוניים

## הערות שוליים

קטגוריה:כדורגלנים שווייצרים
קטגוריה:חלוצי כדורגל שווייצרים
קטגוריה:ז'נבה: כדורגלנים
קטגוריה:כדורגלני לוזאן
קטגוריה:כדורגלני פ.צ. בזל
קטגוריה:כדורגלני ברנלי
קטגוריה:כדורגלני בנפיקה ליסבון
קטגוריה:כדורגלני נבחרת שווייץ
קטגוריה:כדורגלני יורו 2024
קטגוריה:ספורטאים שווייצרים באנגליה
קטגוריה:ספורטאים זרים בפורטוגל
קטגוריה:אישים ממוצא תוניסאי
קטגוריה:שווייצרים שנולדו ב-2000
אילימאן אנדיאייה

**אילימאן שייק בארוי אנדיאייה** (בצרפתית: **Iliman Cheikh Baroy Ndiaye**; נולד ב-6 במרץ 2000 ברואן שבצרפת) הוא כדורגלן סנגלי יליד צרפת המשחק בעמדת הקשר ההתקפי באברטון מהפרמייר ליג ובנבחרת סנגל.

## קריירת מועדונים
אנדיאייה גדל במחלקות הנוער של רואן סאפינס FC, רואן, אולימפיק מרסיי, דקר סקרה קר ובורהאם ווד.

ב-31 באוגוסט 2019 חתם בשפילד יונייטד, ובשנת 2020 הושאל להייד יונייטד מהליגה השביעית, במדיה ערך שש הופעות ליגה והבקיע שער אחד.

ב-14 במרץ 2021 ערך את הופעת הבכורה שלו בשפילד יונייטד, בהפסד 0–5 ללסטר סיטי במסגרת המחזור ה-28 בפרמייר ליג לעונת 2020/2021. זו הייתה הופעתו היחידה בעונה זו, בסופה נשרה שפילד יונייטד לפוטבול ליג צ'מפיונשיפ.

ב-1 באוגוסט 2023 חתם באולימפיק מרסיי, בה שיחק באחת מקבוצות הנוער.

ב-3 ביולי 2024 חתם באברטון.

## קריירה בינלאומית
ב-4 ביוני 2022 ערך אנדיאייה את הופעת הבכורה שלו בנבחרת סנגל, בניצחון 1–3 על נבחרת בנין במסגרת מוקדמות גביע אפריקה לאומות 2023.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

נכלל בסגל נבחרת סנגל לטורניר גביע אפריקה לאומות 2025 שנערך במרוקו. אנדיאייה הופיע בכל שבעת המשחקים בטורניר המוצלח של סנגל שזכתה בתואר, וכבש את השער היחיד במשחק רבע הגמר נגד מאלי.

## תארים
'''נבחרת סנגל'''

גביע אפריקה לאומות (1): 2025

## קישורים חיצוניים

## הערות שוליים

קטגוריה:כדורגלנים סנגלים
קטגוריה:כדורגלנים צרפתים
קטגוריה:קשרי כדורגל סנגלים
קטגוריה:קשרי כדורגל צרפתים
קטגוריה:כדורגלני שפילד יונייטד
קטגוריה:כדורגלני אולימפיק מרסיי
קטגוריה:כדורגלני אברטון
קטגוריה:כדורגלני נבחרת סנגל
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:ספורטאים צרפתים באנגליה
קטגוריה:ספורטאים סנגלים באנגליה
קטגוריה:צרפתים שנולדו ב-2000
קטגוריה:סנגלים שנולדו ב-2000
לאורה לנדייל

**לאורה לנדייל** (בשם נעוריה **פולק**, בהונגרית: **Lengyel Laura**; אויפהרטו, 28 במרץ 1874 – בודפשט, 2 ביוני 1954) הייתה סופרת, מבקרת, עיתונאית יהודייה-הונגרייה רבת פעלים, וכתבה הן מחזות והן עשרות רומנים.

## ביוגרפיה
לאורה פולק נולדה במשפחה יהודית כבתם של הנריק פולק (1850–1907) סוחר תבואה ושל אנה כ"ץ.

היא השלימה את לימודיה בדברצן ובסולנוק.

המחקר הראשון שלה על רסקולניקוב של דוסטויבסקי בחטא ועונשו פורסם בכתב העת אלט (Élet) ב-1895.
* לאחר מכן עבדה ב"בודפשטי הרלאפ" (Budapesti Hírlap) כמבקרת תיאטרון.
* ב-1912 היא הייתה ראש המדור לספרות ותיאטרון.
* בשנת 1927 הפכה לעובדת של, פשטי הירלפ" (Pesti Hírlap).

על שם נקרא היום גן הילדים בעיר הולדתה.

בעלה היה מיקלוש דניאל (כ"ץ) (1862–1925), מנהל בנק, לו נישאה ב-28 באוגוסט 1907 בבודפשט. בתה אנה דניאל היא סופרת והיסטוריונית ספרותית.

## סגנון עבודתה
הבנה וסליחה לחולשות אנושיות היא החוט המנחה את יצירותיה. היא יצרה רמה גבוהה של טעם מעודן.

## יצחרותיה

## מחזותיה שהוצגו
* אם הקיסר. בכורה ב-30 בספטמבר 1921. התיאטרון ההונגרי.
* תרז תהיה שחקנית. בכורה ב-6 באפריל 1922. תיאטרון שדרת אנדראשי.
* מוות באש. בכורה ב-23 במרץ 1923. התיאטרון הלאומי (בודפשט).

## לקריאה נוספת
* מי זה מי בספרות ההונגרית? ספרי עיון 
* נתוניה במאגר המוזיאון הספרותי פטפי
* Magyar színházművészeti lexikon. (לקסיקון הונגרי לאמנות הבמה)
* Magyar életrajzi lexikon IV: 1978–1991 (לקסיקון ביוגרפי הונגרי. עורכת ראשית אגנש קניירש). 
* לקסיקון יהודי הונגרי. 1929. עורך פטר אויווארי. גישה מקוונת

## קישורים חיצוניים
* לאורה לנדייל באתר Arcanum
* לאורה לנדייל: פרידתו של וולטר (סיפור קצר) פורסם בכתב העת ניוגט בשנת 1929 גיליון 12
* לאורה לנדיין: הגר במדבר (רומן) הטקסט המלא
* לאורה לנדייל: קלאודינה רדאי (רומן)

## הערות שוליים

קטגוריה:עיתונאיות יהודיות הונגריות
קטגוריה:סופרות יהודיות הונגריות
קטגוריה:מחזאים יהודים הונגרים
קטגוריה:מבקרי ספרות יהודים הונגרים
קטגוריה:בוגרי אוניברסיטת דברצן
קטגוריה:אויפהרטו: אישים
קטגוריה:ילידות 1874
קטגוריה:נפטרות ב-1954
נואה פאדיגה

**נואה פאדיגה** (בצרפתית: **Noah Fadiga**; נולד ב-3 בדצמבר 1999 בברוז' שבבלגיה) הוא כדורגלן סנגלי-בלגי המשחק בעמדת המגן הימני בקבוצת אריס סלוניקי.

## קריירת מועדונים
פאדיגה גדל במחלקות הנוער של גנט, אנדרלכט וקלאב ברוז'. ב-31 ביולי 2019 הושאל פאדיגה למשך עונה אחת לפולנדם מליגת המשנה ההולנדית. הוא ערך 24 הופעות ליגה במדי המועדון, בהן הבקיע שער אחד.

ב-19 ביולי 2020 חתם פאדיגה בהראקלס אלמלו מליגת העל ההולנדית. ב-17 באוקטובר ערך את הופעת הבכורה שלו במועדון, בהפסד 1-0 לואלבייק במסגרת המחזור החמישי בליגה לעונת 2020/2021. הוא שיחק במועדון במשך שתי עונות, בהן ערך 48 הופעות ליגה והבקיע שער אחד.

ב-1 ביולי 2022 חתם פאדיגה בברסט מליגת העל הצרפתית. ב-7 באוגוסט ערך את הופעת הבכורה שלו במועדון, בהפסד 3-2 ללאנס במסגרת המחזור הראשון בליגה לעונת 2022/2023. ב-16 באוקטובר הבקיע את שער הבכורה שלו במועדון, בהפסד 4-1 לנאנט במסגרת המחזור ה-11.

## חיים אישיים
פאדיגה הוא בנו של כדורגלן נבחרת סנגל בעבר ח'לילו פאדיגה.

## קישורים חיצוניים

## הערות שוליים

קטגוריה:כדורגלנים סנגלים
קטגוריה:כדורגלנים בלגים
קטגוריה:מגני כדורגל סנגלים
קטגוריה:מגני כדורגל בלגים
קטגוריה:כדורגלני קלאב ברוז'
קטגוריה:כדורגלני פולנדם
קטגוריה:כדורגלני הראקלס אלמלו
קטגוריה:כדורגלני ברסט
קטגוריה:כדורגלני גנט
קטגוריה:ספורטאים זרים בהולנד
קטגוריה:ספורטאים סנגלים בצרפת
קטגוריה:ספורטאים זרים בצרפת
קטגוריה:סנגלים שנולדו ב-1999
קטגוריה:בלגים שנולדו ב-1999
קטגוריה:כדורגלני אריס סלוניקי
דן אנדוייה

**דן אנדוייה** (בצרפתית: **Dan Ndoye**; נולד ב-25 באוקטובר 2000 בניון שבשווייץ) הוא כדורגלן שווייצרי המשחק בעמדת קשר הכנף בקבוצת נוטינגהאם פורסט ובנבחרת שווייץ.

## קריירת מועדונים
אנדוייה גדל במחלקות הנוער של פ.צ. לה קוט ספורטס ולוזאן. הוא החל את הקריירה המקצוענית שלו בקבוצה הבוגרת של לוזאן במסגרת ליגת המשנה השווייצרית.

ב-27 בינואר 2020 חתם אנדוייה בניס מליגת העל הצרפתית, והושאל בחזרה ללוזאן עד לתום עונת . הוא ערך 31 הופעות ליגה במדי ניס, בהן הבקיע שער אחד.

ב-31 באוגוסט 2021 הושאל אנדוייה לפ.צ. בזל מליגת העל השווייצרית. ב-4 בפברואר 2022 חתם במועדון באופן קבוע.

ב-14 באוגוסט 2023 חתם בבולוניה 1909.

ב-31 ביולי 2025 חתם ל-5 שנים בנוטינגהאם פורסט מהפרמייר ליג.

## קריירה בינלאומית
ב-24 בספטמבר 2022 ערך אנדוייה את הופעת הבכורה שלו בנבחרת שווייץ, בניצחון 1–2 על נבחרת ספרד במסגרת ליגת האומות 2022/2023. נכלל בסגל נבחרת שווייץ ליורו 2024.

## קישורים חיצוניים

## הערות שוליים

קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:כדורגלני לוזאן
קטגוריה:כדורגלני ניס
קטגוריה:כדורגלני פ.צ. בזל
קטגוריה:כדורגלני בולוניה
קטגוריה:כדורגלני נבחרת שווייץ
קטגוריה:כדורגלני יורו 2024
קטגוריה:כדורגלני נוטינגהאם פורסט
קטגוריה:שווייצרים שנולדו ב-2000
לאונרדו קמפנה

**לאונרדו קמפנה רומרו** (בספרדית: **Leonardo Campana Romero**; נולד ב-24 ביולי 2000 בגואיאקיל שבאקוודור) הוא כדורגלן אקוודורי המשחק בעמדת החלוץ בקבוצת ניו אינגלנד רבולושן מה-MLS.

## קריירת מועדונים
קמפנה גדל במחלקת הנוער של ברצלונה ספורטינג קלוב. בשנת 2016 החל לשחק בקבוצה הבוגרת של המועדון במסגרת ליגת העל האקוודורית, ובסך הכל ערך 16 הופעות ליגה, בהן הבקיע שלושה שערים.

ב-21 בינואר 2020 חתם קמפנה על חוזה לשלוש עונות וחצי בוולברהמפטון וונדררס מהפרמייר ליג.

ב-19 בספטמבר 2020 הושאל קמפנה למשך עונה אחת לפמליקאו מליגת העל הפורטוגלית. ב-28 בספטמבר ערך את הופעת הבכורה שלו במועדון, בניצחון 1–2 על בלננסש במסגרת המחזור השני בליגה לעונת . ב-22 באפריל 2021 הבקיע את שער הבכורה שלו במועדון, בניצחון 0–3 על ז'יל ויסנטה במסגרת המחזור ה-28 בליגה. בסך הכל ערך תשע הופעות ליגה במדי המועדון, בהן הבקיע שני שערים.

ב-16 ביולי 2021 הושאל קמפנה לגראסהופרס ציריך מליגת העל השווייצרית. ב-25 ביולי ערך את הופעת הבכורה שלו במועדון, בהפסד 0–2 לפ.צ. בזל במסגרת המחזור הראשון בליגה לעונת . במשחק זה הבקיע שער עצמי. ב-7 באוגוסט הבקיע את שערי הבכורה שלו במועדון, צמד שערים בניצחון 1–3 על לוזאן במסגרת המחזור השלישי בליגה. בסך הכל ערך 14 הופעות ליגה במדי המועדון, בהן הבקיע שלושה שערים.

ב-20 בינואר 2022 הושאל קמפנה למשך עונה אחת לאינטר מיאמי מה-MLS. ב-27 בפברואר ערך את הופעת הבכורה שלו במועדון, בתיקו 0-0 נגד שיקגו פייר במסגרת הליגה. ב-6 במרץ הבקיע את שער הבכורה שלו במועדון, בהפסד 1–5 לאוסטין במסגרת הליגה. ב-9 באפריל הבקיע שלושער בניצחון 2–3 על ניו אינגלנד רבולושן במסגרת הליגה.

## קריירה בינלאומית
ב-21 במרץ 2019 ערך קמפנה את הופעת הבכורה שלו בנבחרת אקוודור, בהפסד 0–1 לנבחרת ארצות הברית במשחק ידידות.

הוא היה חלק מסגל נבחרת אקוודור בטורניר קופה אמריקה 2021, וערך ארבע הופעות בטורניר.

## קישורים חיצוניים

## הערות שוליים

קטגוריה:כדורגלנים אקוודורים
קטגוריה:חלוצי כדורגל אקוודורים
קטגוריה:גואיאקיל: כדורגלנים
קטגוריה:כדורגלני ברצלונה ספורטינג קלוב
קטגוריה:כדורגלני וולברהמפטון וונדררס
קטגוריה:כדורגלני פמליקאו
קטגוריה:כדורגלני גראסהופרס ציריך
קטגוריה:כדורגלני אינטר מיאמי
קטגוריה:כדורגלני נבחרת אקוודור
קטגוריה:כדורגלני קופה אמריקה 2021
קטגוריה:כדורגלני ניו אינגלנד רבולושן
קטגוריה:אקוודורים שנולדו ב-2000
מארק גהי

**אג'י קיאנינקין מארק-ישראל גהי** (בצרפתית: **Addji Keaninkin Marc-Israel Guéhi**; נולד ב-13 ביולי 2000 באביג'אן שבחוף השנהב) הוא כדורגלן אנגלי יליד חוף השנהב המשחק בעמדת הבלם במנצ׳סטר סיטי מהפרמייר ליג ובנבחרת אנגליה.

## קריירת מועדונים

### קריי וונדררס
גהי התחיל את הקריירה המקצוענית שלו כשהצטרף בגיל 7 למחלקת הנוער של , מועדון קטן מצ'יזלהרסט שבלונדון.

### צ'לסי
בגיל 9 עבר למחלקת הנוער של צ'לסי. ב-25 בספטמבר 2019 ערך גהי את הופעת הבכורה שלו בקבוצה הבוגרת של צ'לסי, בניצחון 7-1 על גרימסבי טאון במסגרת הסיבוב השלישי של גביע הפוטבול ליג.

#### סוונסי סיטי (השאלה)
ב-10 בינואר 2020 הושאל גהי לסוונסי סיטי מהפוטבול ליג צ'מפיונשיפ עד לתום העונה. ב-26 באוגוסט 2020 הושאל פעם נוספת לסוונסי, הפעם למשך עונה אחת. בסך הכל ערך 57 הופעות ליגה במדי המועדון.

### קריסטל פאלאס
ב-18 ביולי 2021 חתם גהי על חוזה לחמש עונות בקריסטל פאלאס מהפרמייר ליג. ב-14 באוגוסט ערך את הופעת הבכורה שלו במועדון, בהפסד 3-0 לצ'לסי במסגרת המחזור הראשון בפרמייר ליג לעונת 2021/2022. ב-20 בנובמבר הבקיע את שער הבכורה שלו במועדון, בתיקו 3-3 עם ברנלי במחזור הליגה ה-12. בעונתו הראשונה במועדון ערך 36 הופעות ליגה, בהן הבקיע שני שערים.

### מנצ'סטר סיטי
ב-19 בינואר 2026 חתם ל-5 וחצי שנים במנצ'סטר סיטי תמורת 25 מיליון אירו.

## קריירה בינלאומית
ב-26 במרץ 2022 ערך גהי את הופעת הבכורה שלו בנבחרת אנגליה, בניצחון 2-1 על נבחרת שווייץ במשחק ידידות.

נכלל בסגל נבחרת אנגליה לטורניר יורו 2024, בו אנגליה הפסידה לספרד בגמר.

## תארים
**קריסטל פאלאס**
* הגביע האנגלי: 2024/2025
* מגן הקהילה: 2025

;נבחרת אנגליה עד גיל 17
* גביע העולם עד גיל 17: 2017

## קישורים חיצוניים

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני צ'לסי
קטגוריה:כדורגלני סוונזי סיטי
קטגוריה:כדורגלני קריסטל פאלאס
קטגוריה:כדורגלני נבחרת אנגליה
קטגוריה:כדורגלני יורו 2024
קטגוריה:אנגלים שנולדו ב-2000
Open Charge Point Protocol

**Open Charge Point Protocol** (**OCPP**) הוא פרוטוקל תקשורת בין עמדות טעינה לרכב חשמלי (EV) לבין מערכת ניהול מרכזית, הידועה גם כרשת עמדות טעינה. הגרסה המקורית נכתבה על ידי ז'ורי דה ראובר ופרנק ביווה.

הגרסה האחרונה היא גרסה 2.0.

הפרוטוקול הוא יוזמה של קרן ELaadNL בהולנד. מטרתו הייתה ליצור פרוטוקול פתוח המאפשר לתחנות טעינה ולמערכות ניהול מרכזיות לתקשר זה עם זה.

הפרוטוקול נמצא בשימוש על ידי מספר רב של ספקי עמדות טעינה ומערכות ניהול מרכזיות בכל רחבי העולם.

החל משנת 2019 נדרש שימוש ב-OCPP (או שווה ערך) בכל עמדת טעינה חדשה בבריטניה כדי לעמוד בדרישות תוכנית הטעינה של כלי רכב חשמליים.

## יתרונות
בעלי עמדות טעינה, תלויים פחות בספקי מערכות ספציפיים - אם יצרן עמדות טעינה יפסיק להתקיים, ניתן לעבור לרשת אחרת מבוססת OCPP. מתן אפשרות ללקוחות עמדות טעינה בחירה וגמישות להשתמש בכל רשת בכל עמדת טעינה תעודד, באמצעות כוחות השוק, יצרני עמדות טעינה וספקי רשתות להתחרות על מחיר, שירות, וחדשנות - כל אלו יעודדו ביקוש לעמדות טעינה. התוצאה הסופית היא יתרון משמעותי לנהגי כלי רכב חשמליים והתרחבות של תשתית עמדת הטעינה.

OCPP גם מקל על יצירת רשת אחידה המשתמשת במגוון של עמדות טעינה שונות שכן ישנה דרישה למערכת הפעלה אחת בלבד. התומכים ב-OCPP גם מציינים הפחתה בעלויות הפיתוח מאחר שתוכנה המיועדת לספק פונקציונליות נוספת תצטרך להיות מפותחת רק פעם אחת ולא מספר פעמים כדי להתאים לכל מערכת הפעלה אינדיבידואלית. OCPP גם יקל על תאימות תפעולית בישראל ובמקומות אחרים, ותצמצם את התחזוקה במערכות.

חלק האבטחה של OCPP מגדיר ארכיטקטורת הכוללת הנחיות יישום לעמדות הטעינה ועבור מערכת הניהול המרכזית. הארכיטקטורה הוצגה לראשונה בשנת 2018 וכעת היא בגרסתה השלישית. יישום נכון של הנחיות אבטחה אלו יכול להגן מפני כמה מתרחישי ההתקפה הנפוצים יותר, כולל חטיפת שרת, האזנת תקשורת והתחזות לתחנת טעינה.

## תהליך הסמכת OCPP
קיימת תוכנית הסמכת OCPP, שבאמצעותה יצרני נקודות הטעינה ומערכות הניהול יכולים לקבל אסמכה ליישומי OCPP 1.6 שלהם לפי מפרט ה-OCPP הרשמי. הסמכת אבטחה נפרדת המאמתת את התאימות לארכיטקטורת האבטחה זמינה גם כן.

תוכנית הסמכה זו תסייע ליצרני המטענים ויצרני מערכות הניהול להציג בפני לקוחותיהם סטטוס ברור של יישום ה-OCPP שלהם.

לעת עתה רק גרסת הפרוטוקול 1.6 יכולה להיבדק במלואה ולהיות מוסמכת. גרסאות OCPP ישנות יותר מ-OCPP 1.6 (כגון OCPP 0.7, OCPP 1.2 ו-OCPP 1.5) וכן OCPP 2.0 אינן מכוסות תחת תוכנית ההסמכה הנוכחית. הבדיקות בפועל מבוצעות על ידי מעבדות בדיקה עצמאיות. נכון לשנת 2020, בחרה OCA שלוש מעבדות הסמכה: DNV-GL, KSGA ו-Dekra, אשר קיימות בצפון אמריקה, אירופה ובאסיה.

כדי לקבל אישור OCPP, המערכת הנבדקת חייבת לעבור בהצלחה את שתי הקטגוריות הבאות של מבחנים:

**1. מבחני התאמה:** המערכת נבדקת מול כלי בדיקת התאימות של OCPP. הכלי מריץ מבחנים שונים שאינם אמורים להיכשל במהלך מבחני הסמכה. בעזרת אימותים אלה הכלי מוודא אם המערכת נבדקת מיישמת את מפרט ה-OCPP בצורה נכונה.

**2. מדידות ביצועים:** מספר ערכי ביצועים של המערכת הנבדקת נמדדים ונותנים מושג כיצד המכשיר מתנהג בסביבת מעבדה. פרמטרי הביצועים מצוינים על ידי הספק בהצהרת התאמה ליישום הפרוטוקול (Protocol Implementation Conformance Statement).

ניתן למצוא רשימה מלאה של כל החברות המוסמכות OCPP באתר Open Charge Alliance (OCA). רק חברות מוסמכות רשאיות להשתמש בלוגו ההסמכה.

## קישורים חיצוניים

* 
* How do charging stations communicate with electric cars?
* OCPP - What and Why?

## הערות שוליים

קטגוריה:רכב חשמלי מונע מצבר
בן קבאנגו

**בנג'מין קבאנגו** (באנגלית: **Benjamin Cabango**; נולד ב-30 במאי 2000 בקארדיף שבוויילס) הוא כדורגלן ולשי המשחק בעמדת הבלם בקבוצת סוונסי סיטי מהפוטבול ליג צ'מפיונשיפ ובנבחרת ויילס.

## קריירת מועדונים
קבאנגו גדל במחלקות הנוער של ניופורט קאונטי וסוונסי סיטי.

ב-12 ביוני 2018 הושאל קבאנגו למשך חצי עונה לדה ניו סיינטס מליגת העל הוולשית.

לאחר תקופת ההשאלה חזר קבאנגו לסוונסי סיטי, ובעונת  החל לשחק במדי המועדון במסגרת הפוטבול ליג צ'מפיונשיפ. בשלוש העונות הראשונות שלו ערך 93 הופעות ליגה, בהן הבקיע שישה שערים.

## קריירה בינלאומית
ב-3 בספטמבר 2020 ערך קבאנגו את הופעת הבכורה שלו בנבחרת ויילס, בניצחון 1-0 על נבחרת פינלנד במסגרת ליגת האומות 2020/2021.

הוא היה חלק מסגל נבחרת ויילס בטורניר יורו 2020 בשנת 2021, אך לא שיחק בטורניר.

נכלל בסגל נבחרת ויילס לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים ולשים
קטגוריה:בלמי כדורגל ולשים
קטגוריה:קארדיף: כדורגלנים
קטגוריה:כדורגלני סוונזי סיטי
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ולשים שנולדו ב-2000
מת'יו סמית'

**מת'יו רוברט סמית**' (באנגלית: **Matthew Robert Smith**; נולד ב-22 בנובמבר 1999 ברדיץ' שבאנגליה) הוא כדורגלן ולשי המשחק בעמדת הקשר האחורי בקבוצת מילטון קינס דונס מהפוטבול ליג הראשונה ובנבחרת ויילס.

## קריירת מועדונים
סמית' החל לשחק כדורגל במחלקת הנוער של וסט ברומיץ' אלביון, ובשנת 2013 הצטרף למחלקת הנוער של מנצ'סטר סיטי.

ב-4 ביולי 2018 הושאל סמית' למשך עונה אחת לטוונטה מליגת המשנה ההולנדית. הוא ערך 34 הופעות ליגה והבקיע שני שערים במהלך תקופת ההשאלה, וסייע לקבוצה להעפיל לליגת העל ההולנדית. בהמשך הושאל לקווינס פארק ריינג'רס, צ'רלטון את'לטיק, דונקסטר רוברס והאל סיטי.

ב-31 בינואר 2022 חתם סמית' במילטון קינס דונס מהפוטבול ליג הראשונה.

## קריירה בינלאומית
ב-28 במאי 2018 ערך סמית' את הופעת הבכורה שלו בנבחרת ויילס, בתיקו 0-0 נגד נבחרת מקסיקו במשחק ידידות.

הוא היה חלק מסגל נבחרת ויילס בטורניר יורו 2020 בשנת 2021, אך לא שיחק בטורניר.

נכלל בסגל נבחרת ויילס לטורניר מונדיאל 2022.

## קישורים חיצוניים

## הערות שוליים

קטגוריה:כדורגלנים ולשים
קטגוריה:קשרי כדורגל ולשים
קטגוריה:כדורגלני מנצ'סטר סיטי
קטגוריה:כדורגלני טוונטה
קטגוריה:כדורגלני קווינס פארק ריינג'רס
קטגוריה:כדורגלני צ'רלטון את'לטיק
קטגוריה:כדורגלני דונקסטר רוברס
קטגוריה:כדורגלני האל סיטי
קטגוריה:כדורגלני נבחרת ויילס
קטגוריה:כדורגלני יורו 2020
קטגוריה:כדורגלני מונדיאל 2022
קטגוריה:ולשים שנולדו ב-1999
נאוון פרס

**פטריסיו נאוון פרס** (בספרדית: **Patricio Nehuén Pérez**; נולד ב-24 ביוני 2000 בהרלינגהאם שבארגנטינה) הוא כדורגלן ארגנטינאי המשחק בעמדת הבלם בפורטו מליגת העל הפורטוגלית ובנבחרת ארגנטינה.

## קריירת מועדונים
פרס גדל במחלקת הנוער של ארחנטינוס ג'וניורס.

ב-3 ביולי 2018 חתם באתלטיקו מדריד מלה ליגה.

בין השנים 2018–2022 הושאל פרס לארחנטינוס ג'וניורס מליגת העל הארגנטינאית, לפמליקאו מליגת העל הפורטוגלית, לגרנדה מלה ליגה ולאודינזה מהסרייה א'.

ב-29 ביולי 2022 חתם פרס על חוזה קבוע לחמש עונות באודינזה מהסרייה א'.

ב-30 באוגוסט 2024 הושאל פרס לפורטו מליגת העל הפורטוגלית לעונה אחת עם אופציית רכישה. ב-6 במאי 2025 מומשה אופציית הרכישה ופרס הפך לשחקן של פורטו.

## קריירה בינלאומית
פרס היה חלק מסגל הנבחרת האולימפית של ארגנטינה לטורניר הכדורגל באולימפיאדת טוקיו בשנת 2021.

ב-23 בספטמבר 2022 ערך את הופעת הבכורה שלו בנבחרת ארגנטינה, בניצחון 3-0 על נבחרת הונדורס במשחק ידידות.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:בלמי כדורגל ארגנטינאים
קטגוריה:כדורגלני ארחנטינוס ג'וניורס
קטגוריה:כדורגלני אתלטיקו מדריד
קטגוריה:כדורגלני פמליקאו
קטגוריה:כדורגלני גרנדה
קטגוריה:כדורגלני אודינזה
קטגוריה:כדורגלני פורטו
קטגוריה:כדורגלני נבחרת ארגנטינה
קטגוריה:כדורגלנים ארגנטינאים באולימפיאדת טוקיו (2020)
קטגוריה:ארגנטינאים שנולדו ב-2000